Vides konsultatīvās padomes sanāksme (VKP)
2026. gada 10.jūnijs
plkst. 15:00, VARAM, 101.telpa
DARBA KĀRTĪBA

15:00 -15:05
Sanāksmes atklāšana
Juris Jātnieks, Vides konsultatīvās padomes priekšsēdētājs

15:05 – 16:00
VKP organizāciju dialogs ar Viedās administrācijas un reģionālās attīstības ministru Edgaru Tavaru  
Tēmas, ko VKP vēlētos pārrunāt ar VARAM ministru:

1) ES 30/10 dabas aizsardzības mērķa ieviešana, tā virzība Ministru Kabinetā;
2) Īpaši aizsargājamo dabas teritoriju (ĪADT) likuma un kompensāciju likuma virzība Saeimā;
3) Lauksaimniecības attīstības ziņojums ar attrunu, ka Kopējā lauksaimniecības politika neietvers finansējumu dabai – vai tas ir  kopējs politisks lēmums? Vai nauda jau iezīmēta Valsts un reģionālās partnerības plānā?
4) Kopējā dabas monitoringa virzība un finansējuma identificēšana;
5) VARAM iesaiste aktīvākai 50 000 ha biotopu pārnešanai no Latvijas valsts mežiem citā statusā;
6) Aizsargājamās jūras teritorijas – noslēgusies sabiedriskā apspriešana par AJT ; kāda ir sagaidāmā virzība gan teritoriju jauno robežu noteikšanā, gan dabas aizsardzības plāna apstiprināšana?
7) Dabas atjaunošanas plāna virzība un jēgpilna satura uzturēšana;
8) Kompensācijas 2027. gada budžetā, t.sk. Dzīvā meža koncepts kā finanšu prioritāte;
9) Latvijas vides aizsardzības fonda nozīmības uzturēšana budžeta attīstībā;
11) Ministra redzējums par pašvaldību un plānošanas reģionu lomu dabas kapitāla pārvaldībā;
12) Birokrātijas mazināšana dabas aizsardzības administrēšanā – kādi uzdevumi tiek paredzēti “dienaskārtībā”.
VARAM iesniegtie priekšlikumi par investīcijām ES fondu plānošanas periodam dabas aizsardzības jomā, Dabas aizsardzības departamenta pārstāvji un Agnese Marnauza, Investīcijas departamenta direktora vietniece klimata, valsts budžeta un vides investīciju jautājumos un Austra Auziņa, Investīcijas departamenta, Vides investīciju nodaļas vadītāja;

Citi jautājumi
· saziņa ar Eiropas Vides konsultatīvo padomju tīklu (EEAC Network, https://eeac.eu) 
· Nākamā VKP sēde

Sēdē piedalās:
Juris Jātnieks, Teiču dabas fonds;
Valts Vilnītis, Latvijas vides pārvaldības asociācija;
Ilze Neimane, Ekodizaina kompetences centrs;
Liene Kņaze, Zero Waste;
Viesturs Ķerus, Latvijas Ornitoloģijas biedrība;
Kristīna Veidemane, Baltijas Vides forums;
Dace Āriņa, Latvijas Atkritumu saimniecības asociācija”;
Jānis Ķuze, Latvijas Dabas fonds;
Anita Skudra, Rīgas meži;
Elita Kalniņa, Vides aizsardzības klubs;
Anete Pošiva Bunkovska, Latvijas Botāniķu biedrība;

Uzaicinātie pārstāvji:
Edgars Tavars, Viedās administrācijas un reģionālās attīstības ministrs;
Egita Kazeka, Ministra padomniece publiskās pārvaldības jautājumos;
Mudrīte Grundule, Ministra padomniece stratēģiskās komunikācijas jautājumos;
Ivita Ozoliņa, VARAM, Dabas aizsardzības departamenta Aizsargājamo teritoriju nodaļas vietniece;
Agnese Marnauza, VARAM, Investīciju politikas departamenta direktora vietniece klimata, valsts budžeta un vides investīciju jautājumos;
Austra Auziņa, VARAM, Investīciju politikas departamenta Vides investīciju nodaļas vadītāja;

1. Sanāksmes atklāšana.

Juris Jātnieks atklāja Vides konsultatīvās padomes sēdi.

2. VKP organizāciju dialogs ar Viedās administrācijas un reģionālās attīstības ministru Edgaru Tavaru.  

Juris Jātnieks izteica pateicību ministram par iespēju piedalīties VKP sēdē un tikties ar organizāciju pārstāvjiem.
Sagatavotie jautājumi pirms sēdes tika nosūtīti ministram un šos arī sēdes laikā vēlētos pārrunāt.

Edgars Tavars pateicās par iespēju piedalīties VKP sēdē, un minēja, ka iespējams šodienas sēdes laikā nevarēs sniegt detalizēti atbildes uz visiem jautājumiem. Pašreiz valdības dienas kārtībā ir svarīgi risināmi jautājumi. Ievērotu šajā valdības sasaukuma laikā dabas aizsardzības jautājumu sakarā situācijas nepasliktināšanos. Par finansējuma pieejamību situācija arī varētu būt mainīga. Austrumu pierobežas jautājumi pašreiz tiek akcentēti īpaši, ņemot vērā drošības aspektus. Lieki censties nepieprasīt jaunu prasību un ierobežojumus attiecībā uz jaunu ĪADT teritoriju iezīmēšanu, vēlētos labu sadarbību, iesāktās aktivitātes arī novest līdz galam, un lai būtu pamatojumi, resursu pieejamībai. Kopumā gatavs regulāri risināt jautājumus, kas aktuāli VKP darba kārtībā.

Juris Jātnieks piekrīt, ka  tiešām tas ir izaicinājums censties saglabāt, lai nepasliktinātos dabas aizsardzības joma un saglabātos esošajā līmenī.

Juris Jātnieks informēja, ka nesen notika VSS sanāksme, kur tika virzīti Gaujas nacionālā parka likums un MK noteikumi, kas ir saistīti ar šo likumu. Un šis ir kā viens no veidiem tieši šo 10% dabas aizsardzības mērķu sasniegšanā un ieviešanā. Un bija nesaprašana par to, ka VARAM tā kā virza šos noteikumus, bet tajā pašā laikā šie normatīvi un to virzība tika apturēti. Tādēļ tomēr aicinātu VARAM uzturēt šo 30/10 dabas aizsardzības mērķi turpmākajā darbā.

Edgars Tavars norādīja, ka šis noteikti nav par to, ka VARAM nevēlētos virzību normatīvos, bet runa ir par konkrētu papildus finansējumu, kas nepieciešams konkrētā likuma un noteikumu apstiprināšanas gadījumā, jo runa par saimnieciskās darbības ierobežojumiem. Nākamajam plānošanas periodam ES fondu finansējumam 2028.-2034.periodam 210 milj. euro paredzēts atvēlēt dabas aizsardzības jomai.

Juris Jātnieks turpinot par kompensāciju jautājumiem, ir ĪADT un kompensāciju likums virzība Saeimā uz pirmo lasījumu, un tādēļ aicināja VARAM turpināt uzturēt šo tēmu un jautājumus, lai tie pamazām arī virzās uz priekšu.

Juris Jātnieks attiecībā uz Lauksaimniecības attīstības ziņojumu, par lauksaimniecības atziņām un arī dabas saglabāšanas aspektiem. Un ir atzīts, ka vairs nebūs Kopējā lauksaimniecības politika, būs Valsts reģionālās partnerības plāns, kas aizstās KLP plānu.
Finansējums, kas bija iezīmēts dabas saglabāšanai un tādēļ jautāja, kas varētu būt ar šo, jo tā ir viena liela nozīmīga daļa? Un vai finansējuma daļa ir iekļauta Valsts reģionālās partnerības plānā?

Agnese Marnauza informēja, ka jaunie regulu priekšlikumi, ko EK publiskoja pagājušajā gadā maina līdzšinējo pieeju Eiropas savienības fondu arhitektūrā. Un līdz ar to zivsaimniecība ir vienā daļā, kohēzijas politika otrā daļā. Šobrīd tas, kā EK ir iecerējusi no katras dalībvalsts nāk viens kopējais reģionālais partnerības plāns un viena daļa finansējuma kopīgi jāsadala minētajām aktivitātēm, kas iepriekš tika segtas no KLP un kohēzijas. Līdz ar to vēl turpinās nacionālā iekšējā diskusija par konkrētā finansējuma sadalīšanu.

Edgars Tavars norādīja, ka jau iepriekš minēja par šo pieejamo finansējumu tieši dabas jomā.

Viesturs Ķerus norādīja, ka viena šāda “finansējuma aploksne” ir riskanta, ņemot vērā līdzšinējo pieredzi ar tendenci resursu ieguvei nevis dabas aizsardzības saglabāšanai. Iespējams vispirms ir nepieciešama atfiltrēt visu “kaitīgo”.

Juris Jātnieks piebilda, ka iepriekš bijusi vienošanās Latvijas valsts mežiem un Dabas aizsardzības pārvaldei par 50 tūkst ha biotopu pārnešanu no Latvijas valsts mežiem uz DAP.
Tur arī daudz dažādas detaļas, arī par to, cik kvalitatīvi ir konkrētie biotopi.

Juris Jātnieks turpināja, ka par aizsargājamām jūras teritorijām ir  noslēgusies sabiedriskā apspriešana par AJT. Kāda ir sagaidāmā virzība gan teritoriju jauno robežu noteikšanā, gan dabas aizsardzības plāna apstiprināšana? Par šo ir saņemta arī vēstule no Piekraste attīstības biedrības.

Kristīna Veidemane piebilda, ka vēstule ir par neizvērtētiem ekoloģiskiem riskiem, kumulatīvo ietekmi un dabas datu ignorēšanu, virzot jauno Aizsargājamo jūras teritoriju (AJT) plānu un likvidējot lielāko Natura 2000 teritoriju jūrā “Selga uz rietumiem no Tūjas.

Edgars Tavars norādīja, kas šis vēl skatāms un vērtējams jautājums un par iespējamo ietekmi uz tautsaimniecību un dabas resursiem, detalizētu informāciju pagaidām nevar sniegt.

Juris Jātnieks piebilda, ka Dabas atjaunošanas plāna kontekstā nesaskatām Baltijas jūras stāvokļa saglabāšanas aspektus un šādus noteikti būtu nepieciešams iestrādāt. Jo nav nekāds noslēpums, ka Rīgas jūras līcis ir diezgan piesārņots.

Edgars Tavars šim piekrīt, tur no vienas puses tautsaimniecība, un no otras puses piesārņojums. Ir jāmēģina uzlabot ekosistēmu, un ieguvēji būtu zivsaimnieki un mazie piekrastes zvejnieki, un tiem jābūt vairāk nekā industriālajiem zvejniekiem.

Kristīna Veidemane piebilda, ka ir šo nozaru sadalījums, ka jūras vides aizsardzība ir KEM pārziņā, un jābūt spēcīgākai, kas atbalsts šo jūras vides politiku.

Edgars Tavars piekrita, ka noteikti vides jomai un Valsts vides dienestam būtu jābūt atpakaļ VARAM.

Juris Jātnieks norādīja, ka svarīgākais, lai kopumā šis Dabas atjaunošanas plāns tiktu apstiprināts un nekavējās finansējuma pieejamība nozarē.

Juris Jātnieks attiecībā uz Kompensācijas 2027. gada budžetā, t.sk. Dzīvā meža koncepts kā finanšu prioritāte, šeit DAP ilgstoši pie šī strādājuši 70 mežu īpašniekiem līgumi noslēgti kā apsaimniekot videi draudzīgi, un saņemtu kompensācijas, un varētu arī šo turpināt turpmāk, ieplānojot budžetā.

Edgars Tavars norādīja, ka pašreiz diezgan sarežģīti kaut ko plānot un iezīmēt, tiks vērtēta vis kopējā situācija un pieejamais finansējuma apjoms.

Jānis Ķuze piebilda, ka lai uzbūvētu patiešām pilnvērtīgu kompensāciju sistēmu, nevar skatīties ES budžetu, un valsts budžetā visticamāk finansējuma nebūs, tādēļ aicinām domāt par dabas resursu nodokli koksnei, kas būtu godīgākais risinājums ilgtermiņā, izvairīties no kailcirtēm, bet virzīties vairāk uz izlases cirtēm.

Edgars Tavars piekrīt, bet jābūt tādam mehānismam, kas ir pieņemams un saprotams no visām iesaistītajām pusēm. No kurienes būtu iegūstams finansējums utt. Jābūt skaidram mehānismam šajā sakarā izstrādātam.


1,00
Nākamā VKP sēde – 19. augusts






Sēdes vadītājs							Juris Jātnieks


Sēdes protokolētājs						Ilze Trušinska

